text: Rygter om millioner til KIF
  14 august 2012 kl. 08.14
  Sponsorer i det fallerede AG København overvejer at flytte deres penge til  KIF Kolding.
  Tankespind, siger KIF-direktør Jens Boesen.
  Det er Ekstra Blader, der lancerer rygterne.
  Modydelsen skal være, at i første række Mikkel Hansen og Kasper Hvidt skal medvirke i projektet sammen med muligvis Joachim Boldsen og Lars Jørgensen. 
  Halvdelen af KIF's kampe skal spilles i Brøndby.
  Sponsorerne har mellem 25 og 30 millioner kroner at gøre godt med.
  Ekstra Bladet peger på, at der er tale om en form for fusion mellem KIF Kolding på den ene side, og AGK?s danske stjerner og deres sponsorer på den anden.
  
  Tankespind siger KIF-direktør
  Avisens oplysninger kan ikke bekræftes af AGK-spillerne og KIFs direktør Jens Boesen kalder Ekstra Bladets historie for tankespind.
  KIF Kolding kan derimod i dag offentliggøre at venstrefløjspilleren Stefan Hundstrup fra AGK starter i KIF Kolding nu og er her indtil sommeren 2014.
  Stefan Hundstrup har de sidste 2 sæsoner repræsenteret de dobbelte danske mestre fra AG København, og før det Viborg HK. Stefan står sammen med at par andre lige efter Anders Eggert på landsholdet og har reelt en chance for at komme med til VM i januar
  i Spanien. Den chance tror han på bliver størst ved at spille i KIF Kolding.
  